Hey Bolius.  
 Jeg har vedhæftet bbr med skel indtegnet på min  
 sommerhusgrund. Ved den røde runde ring vil jeg gerne lave en  
 platform med læhegn på 2 sider (ingen tag). Jeg er klar over at der  
 ikke kræves byggesag. Men jeg kan ikke finde ud af HVORFRA jeg skal  
 måle afstanden, så vi ikke kommer i bad standing med naboer eller  
 folk som benytter vejen. Jeg vil gerne sætte solplatformen mindst 2,5  
 m fra skel, men HVOR er mit skel imod vejen? Skal der regnes fra  
 midten af vejen? Eller fra den LIGE linje som skeltegningen angiver?  
 Skeltegningen viser noget jord ud til selve vejen? Er det mit? Eller?  
 På forhånd 1000 tak for hjælpen //Lotte


Hvor går skellet for min grund, og må jeg lave en platform/hævet terrasse ud mod vejen?
Hej Lotte  
 Du  kan ikke regne med at skellet er placeret helt som på den viste tegning/foto der er baseret på luftfoto + nogle matrikelkort. Skellet mellem din grund og naboernes og mellem din grund og vej er  der hvor skelpælene er placeret, og der er der der skal måles fra.  
 En hævet terrasse skal altid placeres mindst 2,5 m fra skel - i sommerhusområder mindst 5 m fra skel  
 En terrasse betragtes som hævet når der en mere end 30 cm over naturlig terræn.  
  
 I Bygningsreglementet BR18 står i  
  §179:  
*"For opholdsarealer i det fri, der er hævet mere end 0,30 m fra terræn, udestuer, udvendige trapper, altaner, skorstene, tagterrasser, svømmebassiner samt solcelleanlæg eller solfangere og lignende gælder følgende afstandskrav:  
 1) 2,50 m fra skel for fritliggende enfamiliehuse, tofamiliehuse og dobbelthuse.  
 2) 5,0 m fra skel for sommerhuse."*  
  
 Her kan du læse og se video om hvordan du finder skelpæle og skel: [Sådan finder du skellet på din grund](https://www.bolius.dk/saadan-finder-du-skellet-paa-din-grund-28304)

Og her mere om terrasse/platform: [Love og regler for skure, carporte, garager og andre små bygninger](https://www.bolius.dk/love-og-regler-for-skure-carporte-garager-og-andre-smaa-bygninger-17566)

